input: REGULAMENTUL DE PUNERE ÎN APLICARE (UE) NR. 945/2012 AL CONSILIULUI
  din 15 octombrie 2012
  privind punerea în aplicare a Regulamentului (UE) nr. 267/2012 privind măsuri restrictive împotriva Iranului
  CONSILIUL UNIUNII EUROPENE
  având în vedere Tratatul privind funcționarea Uniunii Europene,
  având în vedere Regulamentul (UE) nr. 267/2012 al Consiliului din 23 martie 2012 privind măsuri restrictive împotriva Iranului (1), în special articolul 46 alineatul (2),
  întrucât:
  (1)
  La 23 martie 2012, Consiliul a adoptat Regulamentul (UE) nr. 267/2012 al Consiliului privind măsuri restrictive împotriva Iranului.
  (2)
  Având în vedere situația din Iran și în conformitate cu Decizia 2012/635/PESC a Consiliului din 15 octombrie 2012 de modificare a Deciziei 2010/413/PESC privind adoptarea de măsuri restrictive împotriva Iranului (2), Consiliul consideră că ar trebui incluse și alte persoane și entități pe lista persoanelor fizice și juridice, a entităților și a organismelor cărora li se aplică măsurile restrictive, prevăzută în anexa IX la Regulamentul (UE) nr. 267/2012. Titlul I din anexa IX la Regulamentul (UE) nr. 267/2012 ar trebui să se modifice în consecință.
  (3)
  De asemenea, rubrica referitoare la una din entitățile de pe lista prevăzută în anexa IX la Regulamentul (UE) nr. 267/2012 ar trebui să se modifice, iar anumite persoane și entități ar trebui să fie eliminate de pe lista respectivă.
  (4)
  Pentru a garanta eficacitatea măsurilor prevăzute în prezentul regulament, acesta ar trebui să intre în vigoare la data publicării,
  ADOPTĂ PREZENTUL REGULAMENT:
  Articolul 1
  Anexa IX la Regulamentul (UE) nr. 267/2012 se modifică în conformitate cu anexa la prezentul regulament.
  Articolul 2
  Prezentul regulament intră în vigoare la data publicării în Jurnalul Oficial al Uniunii Europene.
  Prezentul regulament este obligatoriu în toate elementele sale și se aplică direct în toate statele membre.
  Adoptat la Luxemburg, 15 octombrie 2012.